Velkajärjestelyyn määrätyn selvittäjän vapauttaminen toimestaan - Minilex
Velkajärjestelyyn määrätyn selvittäjän vapauttaminen toimestaan
Velkajärjestelyssä määrätty selvittäjä voidaan vapauttaa toimestaan, jos hän olennaisesti laiminlyö velvollisuuksiaan tai selvittäjän vapauttamiseen on muu painava syy. Muu painava syy kuin velvollisuuksien laiminlyönti voisi olla esimerkiksi se, että selvittäjän pätevyys tehtäväänsä osoittautuu määräämisen jälkeen riittämättömäksi
Aloite selvittäjän vapauttamiseksi voi tulla joko velalliselta vai velkojalta. Lisäksi tuomioistuin voi vapauttaa selvittäjän toimestaan myös omasta aloitteestaan. Lain mukaan selvittäjä voi myös itse hakea vapauttamista toimestaan. Tällöin tuomioistuimen on vapautettava hänet, jos siihen on pätevä syy. Selvittäjää itseään tulee lain mukaan kuulla ennen tämän vapauttamista koskevan päätöksen tekemistä.